अपने बर्ताव पर कंट्रोल करना (Controlling Your Attitude) आगे बढ़ना (Moving Forward) अतीत के बारे में एक दृष्टिकोण तैयार करना (Developing Perspective about the Past)
आप ऐसा सोच सकते हैं, कि आप आपकी यादों से पूरी तरह से निकाल देंगे। हालाँकि अगर आप ऐसा सोचते हैं, तो हो सकता है, कि ये आपकी सोच के अनुसार रिजल्ट ना दें। आप अगर, किसी को याद करने से रोकने के लिए खुद पर काफी दवाब बना रहे हैं, तो आप उल्टा और ज्यादा उसके बारे में सोचते रहेंगे। अपने एक्स को पूरी तरह से भुलाने के बारे में सोचने की बजाय, उसके बारे में सोचने के समय को सीमित करें। ये एक बहुत बेहतर स्ट्रेटेजी है।  दिन के किसी ऐसे समय का चुनाव करें, जब आप आपके एक्स के बारे में सोच सकें। जैसे, मान लीजिये कि आप हर दिन, सुबह-सुबह आधे घंटे का वक्त तय करते हैं, जब आप आपके एक्स के बारे में सोच सकते हैं। अगर आपको उसे याद करने में परेशानी हो रही है, तो किसी ऐसे गाने को सुनें या फिर किसी ऐसी मूवी के बारे में सोचें, जो आप दोनों को ही बेहद पसंद हुआ करती थी। आपकी भावनाओं को किसी एक जर्नल (या डायरी) में लिखने से भी आपको आपकी भावनाओं के बारे में विचार करने और आखिर क्या हुआ था, समझने में मदद कर सकती है। इसके बाद, फिर पूरे दिन में उसे एक बार भी याद ना करें। अगर उसकी यादें आपका पीछा नहीं छोड़ रहीं हैं, तो खुद से कुछ ऐसा कहें, "मैंने इसके बारे में आज बहुत सोच लिया है। अब मैं इन यादों को कल के लिए बचाकर रखना चाहूंगी/चाहूँगा।" आप अगर अपने प्यार को खोने को लेकर बेहद परेशान हैं, तो हो सकता है कि आपके मन में कुछ आपत्तिजनक विचार आने लगें। उदाहरण के लिए, हो सकता है कि आप कुछ ऐसा सोचने लगें, कि "अब मैं कभी किसी और से प्यार नहीं करूँगा/करुँगी।" या फिर "अब मैं कभी खुश नहीं रह सकूंगा/सकूंगी।" आप जब भी खुद को ऐसी बातें सोचते हुए पायें, तो इन्हें फौरन रोक दें और उन्हें चुनौती दें।  कोई भी दो लोग या दो रिश्ते, एक समान नहीं होते। आप भी अगर ऐसा सोचते हैं, कि आप अब कभी भी दोबारा, ठीक उस तरह से नहीं सोच सकेंगे, तो आप सही हैं। हालाँकि इसका ये मतलब बिल्कुल नहीं है, कि अब आप कभी प्यार नहीं कर सकेंगे या खुश नहीं रह सकेंगे। वास्तविक रहें। ज्यादातर लोग, उनके पहले प्यार कभी नहीं भुला पाते हैं। अपने पेरेंट्स, फ्रेंड्स या अन्य फैमिली मेम्बर्स के बारे में सोचें। इन सभी लोगों ने कभी ना कभी, उनके पहले प्यार को खोया होगा, लेकिन अब वो किसी ना किसी और भी बेहतर रिश्ते में होंगे। स्पष्ट रहें। उदाहरण के लिए, अगर आप खुद को ऐसा सोचते हुए पा लेते हैं, कि आप अब कभी भी आपके लिए प्यार की तलाश नहीं कर पाएँगे, तो इस तरह की भावनाओं को ऐसी बात से बदलने की कोशिश करें, “अब जब भी मैं फिर से डेटिंग करने के लिए तैयार रहूँगा/रहूंगी, तो मुझे फौरन नया प्यार मिल जाएगा। ऐसा हो ही नहीं सकता कि मुझे कोई ना मिले।” अपने आप से कहते रहें कि, भले ही अभी सब-कुछ ठीक नहीं है, लेकिन कुछ समय के बाद आप फिर से प्यार करना और खुश रहना सीख जाएँगे, फिर भले ही इसमें कितना भी समय क्यों ना लग जाए। आपके मन में आने वाले विचारों के बारे में किसी भरोसेमंद फ्रेंड, फैमिली मेम्बर या फिर किसी काउंसलर से बात करें। ये आपको एक नया नजरिया अपनाने में और आपके इन अवास्तविक विचारों को दूर करने में मदद कर सकते हैं। अपने आपको ये याद दिलाते रहें, कि आपके साथ में अभी क्या हो रहा है। अपने फ्रेंड सर्कल, आपके जॉब, आपकी रुचियों और आपके शौक के बारे में सोचें। हालाँकि, हो सकता है कि आप अभी रोमांस ना करना चाह रहे हों, लेकिन फिर भी आपके आसपास ऐसा बहुत कुछ होगा, जिस पर आप ध्यान दे सकते हैं।  ऐसी चीज़ें करें, जो आपका ध्यान वर्तमान पर केंद्रित कर सकती हो। एक कोई नई हॉबी बना लें। एक क्लब ज्वाइन कर लें। कहीं पर वालंटियर करें। एक जिम ज्वाइन कर लें। ऐसी कोई भी चीज़, जो आपको वर्तमान में बनाए रख सकती हो, वही करें। नई यादें, आपको बीती हुई बातों को भुलाने में मदद करती हैं। नई और बेहतर यादें बनाने के लिए, उठाए हुए कुछ ठोस कदम, आपको आपके एक्स की यादों से दूर कर देंगे। किसी भी समय में सचेत रहने और उस समय में आपकी भावनाओं और विचारों के बारे में चिन्तन करने में कुछ समय लेना जरूरी है। हालाँकि, बेहतर रहेगा अगर आप इस आत्मपरीक्षण के समय को किसी ऐसे काम या एक्टिविटी को करने में लगा दें, जो आपका ध्यान किसी और चीज़ पर केंद्रित करने में मदद कर सके। आप जब अपने बारे में ध्यान नहीं रख पाते, तब आपके लिए कुछ भी पॉजिटिव सोच पाना बेहद कठिन हो जाता है। हो सकता है कि आप ना तो ढ़ंग से सो पा रहे हों, ना ही एक्सरसाइज़ कर पा रहे हों या फिर अपनी खुद की ओर ध्यान ही ना दे पा रहे हों। ये सब आपको मजबूत बने रहने में और सारी नेगेटिव भावनाओं को खुद से दूर करने में मदद करता है।  अच्छी तरह से सोने और खाने के साथ ही, अपने आप पर जरा ज्यादा ध्यान दें। ब्रेकअप के बाद में अपने साथ में बच्चे की तरह व्यवहार करने से भी ना घबराएँ। अपने फ्रेंड्स के साथ, नाईट आउट करें। कहीं बाहर निकल जाएँ। पैदल चलते हुए कहीं दूर निकल जाएँ, या फिर बाइक राइड करें। अपनी पसंदीदा मूवी देखें। आपके किसी भरोसेमंद फ्रेंड से या फिर फैमिली से बोल दें कि वो आपका ध्यान रखें और आपको आपका ख्याल रखने की याद दिलाते रहें या अगर आप बहुत ज्यादा वक्त तक अकेले हैं, तो वो आकर आपको कहीं बाहर लेकर जाएँ। एक बात हमेशा याद रखें, कि आप अगर दुखी हैं या फिर अकेले हैं, तो ऐसे में अपने किसी से मदद लेने में कोई बुराई नहीं है।  कभी-कभी आपके किसी सपोर्टिव फ्रेंड से कुछ समय तक बात करना भी काफी मदद कर देता है। अपनी भावनाओं के बारे में बात करना भी उनसे छुटकारा दिलाने में आपको मदद कर सकता है। अगर आपको आपके फ्रेंड्स के ऊपर इस तरह से भार सा बनने में संकोच लग रहा है, तो खुद से ऐसा वादा करें, कि अगर उन्हें कभी आपकी जरूरत पड़ेगी, तो आप भी उनके साथ खड़े रहेंगे। अपने किसी नुकसान के चलते, आप अपनी लाइफ के और भी बड़े लक्ष्यों के बारे में भूल से जाते हैं। हो सकता है कि आप आपके पहले प्यार को खोकर, ऐसा सोचने लगें कि आप अपने लिए एक प्यारा साथी पाने के लक्ष्य में असफल हो गये हैं। हालाँकि, आपको रिश्ते के अनुसार, अपने और भी बड़े लक्ष्यों पर ध्यान देने की जरूरत है। एक रिश्ता टूट जाने का मतलब ये बिल्कुल नहीं है, कि आप आपके लक्ष्यों में असफल हो गये।  आप आपकी लाइफ में क्या चाहते हैं, एक बार इस बारे में सोचें। अपने लिए एक प्यारा पार्टनर ढूँढने के साथ ही, अपने अन्य लक्ष्यों पर भी ध्यान दें। जैसे कि, आप किस तरह का करियर बनाना या पढ़ाई करना चाहते हैं? एक बात याद रखें, कि कभी-कभी किसी रिश्ते से थोड़ा ब्रेक लेना भी जरूरी होता है और ये एकदम ठीक भी है। आपको एकदम फौरन ही अपने लिए एक रोमांटिक पार्टनर की खोज करना शुरू नहीं कर देना है। अपने आपको इससे उबरने के लिए और अपने अन्य लक्ष्यों को पूरा करने का कुछ समय दें, फिर उसके बाद जब आपको सही लगे, तो डेट करना शुरू कर दें। एक नुकसान हो जाने का मतलब ये नहीं है कि आप असफल हो गये। असल में, इस दुनिया में ऐसे ना जाने कितने लोग हैं, जिन्होंने अपनी लाइफ में ना जाने कितने ही लोगों को खोया है, और अपने लक्ष्य को पाने की कोशिश में ना जाने कितनी ही बार असफल हुए हैं। आपको अपने लाइफ के और भी बड़े लक्ष्यों को पूरा करने के लिए, इसी एक इंसान की जरूरत नहीं है। बहुत सारे लोगों के साथ ऐसा होता है कि वो अगर किसी और के साथ घुलने-मिलने लगते हैं, तो उन्हें अपने पहले प्यार को भूलने में आसानी होती है। वहीं कोई नया रिश्ता, आपको पुराने रिश्ते के बारे में सोचने से बचा लेता है, हालाँकि इस तरीके से भी आपको आपके रिश्ते में सफलता नहीं मिलने वाली है। एकदम से नये रोमांटिक रिश्ते को बनाने की कोशिश करना शुरू करने की बजाय अच्छा होगा अगर आप खुद को जरा सा समय दे, दें तो।  आप रिश्ते में क्या पाना चाहते हैं, उसके बारे में सोचें। आपकी क्या इच्छाएँ थीं, उनके बारे में सोचें, जो पूरी ना हो सकी हों। इस तरह से आपको आगे अपने लिए एक और भी बेहतर पार्टनर तलाशने में मदद मिलेगी। बहुत सारे लोग, अपने लिए परफेक्ट पार्टनर की आशा में, ना जाने कितने ही रोमांटिक रिश्ते बदल देते हैं। हालाँकि, जब तक कि आप खुद ही सही नहीं होंगे, तब तक आप कैसे अपने लिए उचित रोमांस ढूँढ सकेंगे। आपको पहले अपने पहले प्यार के लिए दुःख मना लेना चाहिए, फिर आप आगे क्या पाना चाहते हैं, उस पर ध्यान दें। आप जब आपके अभी-अभी हुए ब्रेकअप से उबरने की कोशिश कर रहे हैं, तो हो सकता है कि एक समय पर आप भावनात्मक रूप से एकदम कमजोर हो जाएँ। इस समय पर आपके द्वारा किसी के लिए तैयार की हुई धारणा, जरूरी नहीं है, कि तर्कसंगत ही हो। इसलिए इस तरह की भावनाओं को बनाते वक्त जरा सावधान रहें, क्योंकि हो सकता है कि कोई इंसान आपकी इस कमजोरी को पहचान ले और आपका फायदा उठाने की कोशिश करे। अपने आसपास मौजूद किसी ऐसे फ्रेंड, फैमिली मेम्बर या अपने ऑफिस से किसी को पाने की कोशिश करें, जिसने भी ब्रेकअप को सहा है और सफलतापूर्वक वो उससे निपट चुका है। फिर अपने बर्ताव को किसी ऐसे इंसान के बर्ताव की तरह बनाने की कोशिश करें, जिसे खुश रहने के लिए अब किसी और रिश्ते की जरूरत नहीं है।  ऐसे किसी इंसान को तलाशने की कोशिश करें, जो अपने में ही खुश रहता है। आपको किसी ऐसे इंसान के ऊपर आश्रित होने की जरूरत है, जो अपनी ख़ुशी के लिए किसी रिश्ते का मोहताज नहीं है। जैसे ही आपको कोई मिल जाएगा, फिर उन्होंने जिस तरह से अपने दिल टूटने के दर्द का सामना किया है, उस पर विचार करें। रिश्ता टूटने के बाद वो जिस भी तरह से अकेले और दृढ बने, उस बारे में भी विचार करें। अगर आपको सही लगे, तो उस इंसान से आपका मेंटर (उपदेशक) बनने का पूछें। अपने प्यार को भूलकर खुश रहना शुरू करने की प्रक्रिया के दौरान, समय-समय पर उनके पास जाकर सलाह की माँग करें। हालाँकि, ध्यान रखें कि आप अपने आप को, उन पर एकदम से भी आश्रित ना होने देने पायें। अब जबकि आपने सब कुछ छोड़कर आगे बढ़ने का सोच ही लिया है, तो ऐसे में अपनी भावनाओं को स्वीकारना आपके लिए बेहद जरूरी है। अच्छा महसूस करने के लिए कुछ करें, लेकिन इस बात को भी स्वीकारें कि दुखी होना भी इसी प्रक्रिया एक आम हिस्सा है। अपने पहले प्यार से बाहर निकल पाना बेहद मुश्किल होता है, और फिर भले ही आप सब-कुछ कितने ही सही ढ़ंग से क्यों ना कर रहे हों, इसमें फिर भी समय लगता है। इन बुरे दिनों के लिए अपने आप को ना कोसें। ये एक आम बात है, और आगे बढ़ने में समय भी लगेगा।  अगर आपको आपकी एक्स की यादें, बुरा महसूस कराती हैं, तब भी घबराने की कोई जरूरत नहीं है। आप अगर किसी बुरी भावना को खुद से दूर करने के लिए बहुत ज्यादा कोशिश करेंगे, तो आप इसे और भी ज्यादा बदतर बना देंगे। इसकी बजाय, इस बात को स्वीकारें, कि आप कुछ दिनों तक तो बुरा महसूस करेंगे ही। अपने अंदर की इन बुरी भावनाओं को बाहर निकलने दें, ताकि आप आगे बढ़ना शुरू कर सकें। अपना दृष्टिकोण सुधारने के लिए, बीते हुए वक्त में आपने कब बुरा महसूस किया, के बारे में सोचें और इस बात को भी याद रखें कि आख़िर में आपने अच्छा महसूस किया। अपने आप को ये भी याद दिलाते रहें कि ये दुःख भी खत्म हो जाएगा और जैसे-जैसे समय बीतता जाएगा, आपके सामने और भी बेहतर दिन आते जाएँगे। आप हर एक रिश्ते से कुछ ना कुछ सीख सकते हैं। ये एक ऐसी प्रक्रिया है, जो हमेशा चलती रहती है और बदलाव आते रहते हैं, तो आप भी कभी ना कभी एक हैल्दी और रोमंर्टिक रिश्ता पा ही लेंगे। आपके पहले प्यार से उबरने की दृढ़ इच्छा के चलते किसी भी ऐसे नेगेटिव पैटर्न के बारे में ध्यान देकर देखें, जिसे आप आपके अगले रोमांस के ब्रेकअप के लिए सुधारना चाहेंगे।  रिश्ते के टूटने के असल कारण के बारे में सोचने की कोशिश करें। क्या ऐसा कुछ हैं, जहाँ पर आप कुछ अलग तरीके से बर्ताव कर सकते थे? क्या यहाँ पर ऐसा कोई कारण है, जिसकी वजह से आप दोनों, एक-दूसरे के मुताबिक नहीं बन सके? आप इस इंसान के प्यार में क्यों पड़े थे? क्या इसका कोई गलत कारण था? ज्यादातर समय कोई रिश्ता केवल इसलिए टूट जाता है, क्योंकि दोनों ही एक-दूसरे के लिए सही इंसान नहीं होते हैं। आप चाहें तो इस वक्त को अपने लिए एक और भी ज्यादा कम्पेटिबिल पार्टनर तलाशने के लिए मिले एक अवसर की तरह भी देख सकते हैं। किसी और से इस बारे में बात करके, आप इन पैटर्न्स को पहचान सकते हैं और साथ ही इन्हें खत्म भी कर सकते हैं। किसी ऐसे फ्रेंड से बात करें, जिसके विचारों पर आपको भरोसा है या फिर किसी काउंसलर की मदद लेने के बारे में सोचें, जो आपको, आपके रिश्ते का संतुलित और निष्पक्ष आंकलन करने में मदद कर सके। आपको आपके एक्स की सारी यादों का नामोनिशान मिटाने की जरूरत नहीं है। समय के साथ, आप खुद ही इन पुरानी बातों को सोचकर खुश होना शुरू कर देंगे। प्यार आपके अंदर ना जाने कितने ही, ख़ुशी भरे विचारों को जन्म देता है, और पहला प्यार तो हमेशा ही खास होता है। अगर आप किसी याद के बारे में सोचकर मुस्कुराने लगते हैं, तो इस याद को अपने जेहन से पूरी तरह हटाने की जगह पर, अपने आप को इससे खुश होने दें।  पुरानी यादों से आप ताकत पा सकते हैं। आप इन यादों को देखकर, ये भी महसूस कर सकते हैं, कि एक समय पर आप कितने प्यारे इंसान हुआ करते थे। ये आपको आपका सबसे प्यारा वर्जन याद दिलाने में मदद करती हैं। यही पुरानी यादें, आपको बुरे वक्त पर बेहतर महसूस कराने में मदद करेंगी। हो सकता है कि, जब आप अपने आप को लेकर कुछ बुरा महसूस कर रहे हों, तभी आपको, आपके एक्स के द्वारा बोली हुई कोई ऐसी बात याद आ जाए, जिससे आप खुश हो जाएँ। अगर आप ये मान लेते हैं, कि वो रिश्ता अब नहीं रहा, तो फिर आप जब तक चाहें, तब तक इन यादों को संजो कर रख सकते हैं। पहला प्यार, एक अनोखा अनुभव हो सकता है। आप इसमें पड़कर, अपने बारे में बहुत कुछ जान पाते हैं, और पहली बार प्यार को महसूस करते हैं। हालाँकि, लोगों की ऐसी आदत होती है, कि वो किसी भी पहले अनुभव को अपने दिल से लगा लेते हैं। वैसे ही आपके इस पहले प्यार में, इसका पहला अनुभव होने के अलावा और कुछ भी नहीं रखा है। याद रखें, आपकी भी यही आदत होती है, कि आप आपके सभी पहले अनुभवों को अपने साथ लेकर चलना चाहते हैं।  लेकिन आपको आपकी इस भावना की मदद से आपके वर्तमान को गले लगाने की कोशिश करना चाहिए।  आपके मन में भी, आपके पहले प्यार का अनुभव किसी आते-जाते विचार की तरह मौजूद रह सकता है। किसी भी नए रिश्ते में, इस तरह से आपकी आपके नए रिश्ते की भावनाओं की तुलना आपके पुराने रिश्ते भावनाओं से करने की आदत हो जाएगी। हालाँकि, किसी भी पहले अनुभव के बारे में हमेशा विचार करें। आप इन अनुभवों को भी धीरे-धीरे भूल जाने वाले हैं। हो सकता है, कि आपको आपके पहले जॉब का पहला दिन बहुत ही रोमांचक लगा हो, लेकिन संभावना तो यही है, कि ना तो उस दिन कुछ अलग हुआ होगा, और ना ही आज कुछ अलग हो रहा है। आपके पहले प्यार को, आपके लिए परफेक्ट पार्टनर मानने के बजाय, उसे भी आपका एक अनुभव मानकर चलें। आपने किसी से प्यार करना और किसी के साथ रोमांटिक रिश्ता बनाना सीख लिया है। हालाँकि, वो इंसान, जिसके साथ में आप रिश्ते में थे, वो आपके लिए बचा कोई आखिरी इंसान तो नहीं है। आप किसी भी याद को दिल से लगाकर इसलिए रखे हुआ हैं, क्योंकि वो आपकी पहले अनुभव से जुड़ी हुई है। अपनी भावनाओं को दृष्टिकोण में शामिल करने के लिए, खुद से कुछ पॉजिटिव बात करके देखें। अपने आप से कुछ ऐसी बातें बोलकर देखें, “मैं इस रिश्ते से सीखी हुई बातों को, आने वाले समय में और भी बेहतर रिश्ता तैयार करने के लिए इस्तेमाल करने वाला/वाली हूँ। मेरे साथ अच्छा होना तो अभी बाकी है!” रिश्ते में रहते हुए आपने क्या-क्या सीखा है, उस पर ध्यान दें। उस रिश्ते में रहकर, आपने आपके बारे में किस बात को सबसे ज्यादा पसंद किया। क्या आप ने और भी ज्यादा निस्वार्थ होना सीख लिया? क्या आपने दूसरों के बारे में सोचना सीखा है? फिर भले ही ये रिश्ता क्यों ना टूट चुका हो, लेकिन फिर भी इसको अपनी असफलता की तरह ना समझें। आप की लाइफ में आने वाले ज्यादातर रिश्तों का कोई ना कोई कारण तो होता है, इसे समझने की कोशिश करें। आपने रिश्ते में रहकर जो भी कुछ सीखा है, और आपके प्यार करने की काबिलियत को सराहें, ना कि रिश्ते को पूरी तरह से भुलाने की काबिलियत को।
आपके एक्स की याद करने का वक्त सीमित करें: अवास्तविक विचारों (unrealistic thought) के पैटर्न्स पर ध्यान दें: वर्तमान पर ध्यान दें: अपना ध्यान रखने की कोशिश करें: आपका सपोर्ट करने वालों के पास जाएँ: आपके बड़े-बड़े लक्ष्यों के बारे में सोचें: फिर से डेट करने से पहले, खुद को समय दें: किसी और को देखकर अपना बर्ताव सुधारें: इस बात को स्वीकारें, कि आप कुछ समय के लिए दुखी रहने वाले हैं: किसी भी तरह के नेगेटिव पैटर्न्स के बारे में जाँच करें: खुद को, पुरानी यादों का आनंद लेने दें: इस बात को भी जानें, कि आपके पहले प्यार के बारे में ऐसा कुछ खास नहीं है: अपने एक्स को, अपने बारे में सीखने के नजरिये से देखें:
https://www.wikihow.com/Get-Over-Your-First-Love https://www.wikihow.com/Get-Over-Your-First-Love https://www.wikihow.com/Get-Over-Your-First-Love
Controlling Your Attitude Moving Forward Developing Perspective about the Past